《送昙藏主雪峰见痴绝》
宋代·释师范

世上有蛇皆可物，非物非心亦百佛。
五湖云衲竞头参，空把光阴恣埋没。
我游江湖三十有四年，饱饭之余，
一味闲打眠。子今迢迢苦寻讨，
不知寻讨何慕焉。问吾道，
今年大熟收成早。问吾禅，
秋林噪晚声喧喧。抖擞屎肠都说了，
莫将一字归去容易空流传。斯言写就相违别，
目断家山云叠叠。